Ol rij samting oli no save sevem man blong i no ded (16, 17)
Long daerekta. Singsing blong ol boe blong Kora.+49 Olgeta man long evri ples, yufala i harem samting ya.Olgeta man long wol,* yufala i lesin gud,2 Yes evri man, smol mo bigwan,*Rijman mo puaman.3 Maot blong mi bambae i talemaot waestok,Mo ol samting we mi tingting dip long hem long hat blong mi,+ bambae oli soem se mi kasemsave samting.4 Bambae mi tingting gud long wan proveb,Bambae mi plei hap blong eksplenem ridel blong mi.5 ?From wanem mi mas fraet long taem blong trabol,+Taem mi stap long medel blong ol rabis fasin* blong olgeta we oli stap traem blong kilim mi?6 Olgeta we oli stap trastem ol gudfala samting blong olgeta+Mo oli stap tok flas from ol rij samting blong olgeta,+7 I no gat wan long olgeta i save pembak wan brataNo i givim wan ransom* long God from hem,+8 (Ransom we i praes blong* laef* blong olgeta, i sas tumasI bitim eni samting we oli save givim),9 Blong hem i mas laef olwe mo i no luk hol.*+10 Hem i stap luk se ol waes man tu oli ded,Man we i stupid mo man we i no stap yusum hed, tufala tugeta i lus,+Mo oli mas livim ol gudfala samting blong olgeta long ol narafala man.+11 Long hat blong olgeta, oli wantem se haos blong olgeta bambae i stap olwe,Mo tent blong olgeta bambae i stap olwe long olgeta jeneresen we i kam.Oli putum nem blong olgeta long ol graon blong olgeta.12 Be man, nating se hem i kasem ona, bambae hem i no stap olwe.+Hem i no hae moa long ol animol, tufala tugeta i save ded.+13 Hemia nao rod blong ol stupid man+Mo blong olgeta we oli stap biaenem olgeta, from oli glad long ol tok blong olgeta we i nating nomo. (Selah)14 Oli sanem olgeta finis olsem ol sipsip i go long Gref.*Ded bambae i lukaot long olgeta olsem man blong lukaot long sipsip.Long moning, ol stret man bambae oli rul antap long olgeta.+Evri samting long saed blong olgeta, bambae i lus sloslo.+Gref*+ bambae i hom blong olgeta, be i no pales.+15 Be God bambae i tekemaot mi* long paoa* blong Gref,*+From bambae hem i holem mi mi stap gud. (Selah)16 Yu no mas fraet from we wan man i stap kam rij,Mo from ol gudgudfala samting long haos blong hem oli stap kam plante moa,17 From taem hem i ded, hem i no save tekem wan samting nating wetem hem,+Ol gudgudfala samting blong hem bambae oli no godaon wetem hem.+18 From we taem hem i laef i stap, hem i stap talem ol gudfala toktok long hem* wan.+(Ol man oli presem yu taem yu win gud long laef.)+19 Be biaen hem i go joenem jeneresen blong ol olfala blong hem.Bambae oli neva luk laet bakegen.20 Man we i no kasemsave samting ya, nating se hem i kasem ona,+Hem i no hae moa long ol animol, tufala tugeta i save ded.
tpi_Latn tpi_Latn